49. schôdza NR SR - 7.deň - A. dopoludnia
Dátum: 2026-04-23
Poslanec: Dušenka, Igor (SLOVENSKO)
Druh vystúpenia: Vystúpenie v rozprave

Kolegovia. V ostatných dňoch sme sa tu dozvedeli, ako veľmi SNS chce pomáhať samosprávam. Ako je veľmi založená na samospráve. A keď sa pýtate, že čím vlastne, tak predĺžením funkčného obdobia starostov a primátorov na päť rokov. Že to žiadni starostovia a primátori nežiadajú, to je úplne vedľajšie. Že doložka vplyvov nemala žiadne vplyvy, to je vedľajšie, vraj to pomôže samosprávam. A tento návrh ide presne v týchto šľapajach, ale ešte ho o riadny kus prekonáva. Lebo toto je naozaj, že anomália. Toto by bol aj je prvý návrh zákona, ktorý obciam a mestám prikazuje alebo v prvom čítaní prikazoval prepúšťať štátnych zamestnancov. Slovensko a Národná rada, aby podporovali ekonomiku a vytvárali podmienky preto, aby sa tu ľahšie zamestnávalo, tak idú presne opačne. Pán Lučanský navrhoval, že cudzinci v mestskej polícii, ktorí sú osvedčení, fungujú zbory niekoľko rokov, najmä v pohraničných oblastiach, skrátka ku koncu roka chtiac-nechtiac budú musieť skončiť. Prvý zákon, ktorý uzákonuje prepúšťanie zamestnancov. A na pozíciách, o ktoré nie je záujem. Alebo ktorý je naozaj minimálny záujem. A sú tu viacerí poslanci, aj pani Kinna Balkóny, určite moje slová potvrdia. Takže to je tá anomália. Naozaj prvý zákon, ktorý núti prepúšťať zamestnancov len preto, že nie sú štátnymi občanmi. Berte si príklad od nás alebo od Erika Tomáša. Rómske hliadky. V čom bol význam rómskych hliadok? No aby na poriadok v osadách a v komunitách dohliadali aj ľudia z danej komunity. Bol to projekt, ktorý sme rozbehli a ktorý aj Erik Tomáš teraz podporuje, lebo sa osvedčuje. Lebo aj tí ľudia skrátka sú prístupnejší a majú väčší rešpekt a dôveru voči autoritám, ktoré sú dajme tomu z ich etnickej skupiny. Dnes máme na Slovensku 6 % zamestnancov, ktorí sú cudzinci. V Trnave, teraz v baterkárni, v Šuranoch a podobne, množstvo cudzincov. No nebolo by to na prospech veci, ak by jeden z mestských policajtov bol takisto nejaký Srb alebo Ukrajinec? No bolo by to na prospech veci. A to nie je o tom, že dnes obecné polície musia prijímať cudzincov alebo niečo podobné. Nie. Ak nesplnia podmienky, tak skrátka sa tými mestskými policajtmi nestanú. A tu chcem dať do pozornosti aj ďalšiu takú absurditu, že strane SNS nevadí, že starostovia a primátori a obecní poslanci môžu byť cudzincami, lebo môžu. Nie je to prekážka volenia. Byť zvoleným primátorom môže byť človek, ktorý dosiahol vek, ktorý má trvalý pobyt v obci, ktorý nie je odsúdený, nie je vo väzení a nestratil spôsobilosť na právne úkony. Ak sa ho ľudia zvolia, nech sa páči. A to isté aj v mestskej polícii. Ak v Komárne, v Dunajskej Strede alebo v Skalici skrátka mestská polícia uzná, že ten človek spĺňa kvalifikačné predpoklady, rozumie tomu, len nemá štátne občianstvo, tak ho skrátka vezmú. Ak nie, tak ho nevezmú. Také jednoduché to je. To je ten zákon o štátnej službe. O štátnej službe štátni tajomníci, vysokí štátni úradníci a mnohí aj predsedovia ústredných orgánov štátnej správy – nie je tam podmienka štátneho občianstva. Ale pri mestských policajtoch s naozaj obmedzenými kompetenciami tam nie, bože. Štátnej služby o štátnej službe štátni tajomníci, vysokí štátni úradníci a mnohí aj predsedovia ústredných orgánov štátnej správy, nie je tam podmienka štátneho občianstva. Ale pri mestských policajtoch s naozaj obmedzenými kompetenciami, tam nie, Bože chráň, tam skrátka to musia byť slovenskí občania. A padol tu aj argument, lebo pripomenuli mi kolegovia argument, že pánovi Lučanskému vadí, ak by dostal pokutu od mestského policajta, ktorý nie je Slovákom, ktorý je nejakým cudzincom. Tak načo, preboha živého, potom prišiel s pozmeňovákom, ktorý zo dňa na deň konvertuje občianstvo tých ľudí. Lebo, ak sa cudzinci stanú mestskými policajtmi do konca roka, je to v poriadku. Ak by sa nimi stali na budúci rok, tak už to v poriadku nebude. On nechcel dostávať pokuty od cudzincov. No svojím pozmeňovákom ich bude naďalej dostávať aj od cudzincov. Aké bude vystrašiť niekde v Komárne alebo Dunajskej Strede, je veľká pravdepodobnosť, že dostane pokutu od mestského policajta, ktorý je maďarskej národnosti. Naozaj toto je najrýchlejší, v úvodzovkách, spôsob nadobudnutia občianstva v očiach SNS. Lebo tých cudzincov, ktorí sa stanú mestskými policajtami dnes, bude od Nového roka fakticky považovať za štátnych občanov, lebo ich dáva na rovnakú úroveň. Potom, čo po prvom čítaní určite sa mu ozvali viacerí starostovia z južných okresov, že ak tento návrh schváli, ak ich prinúti prepustiť cudzincov z radov mestských policajtov, tak im fakticky rozpustí obecné polície. Rozpustí obecnú políciu. Namiesto toho, aby to stiahol, zišiel z kratšej cesty, kým sa ešte o tom návrhu tak veľa nehovorilo, tak nie. Prišiel s geniálnym nápadom, že zo dňa na deň tí cudzinci, ktorí už tam dnes sú, budú akceptovaní, bude to v poriadku. Naozaj im konvertuje štátne občianstvo z večera do rána. Áno, lebo bude ich dávať na rovinu týchto obyvateľov, takže o tomto je tento návrh zákona. A naozaj, včera. Nie je to vládny návrh zákona. Nebolo to v žiadnom volebnom programe, ani v programovom vyhlásení vlády. Absolútne nič sa nestane, ak to schválené nebude. Váľa sa to tu už pol roka. Od jesene sa to tu váľa. Nikomu tento návrh zákona nechýbal. Nechajte ho, ak ho nechcete stiahnuť, tak ho nechajte prepadnúť a váľať sa ďalší rok. A keď sa zmení vláda, tak my ten návrh samozrejme stiahneme, respektíve nepodporíme. Takže naozaj, zamyslite sa nad tým, či sa chcete podpísať pod prvý návrh zákona v histórii, ktorý mal ambíciu prepúšťať ľudí, prepúšťať, zvyšovať nezamestnanosť a namiesto toho, aby teda neboli rozpustené obecné polície v pohraničných oblastiach, tak ide konvertovať občianstvo z večera do rána. Cudzinci, ktorí sa stihnú zamestnať v priebehu tohto roka, to bude úplne v poriadku, ale tí, ktorí to nestihnú a zamestnajú sa až na budúci rok, tak smola, už takú šancu nedostanú. Ďakujem veľmi pekne.